  vk.com (Дебёсская районная библиотека) Анжелика Тихонова корреспондент Дэбес ёрос лыдӟетъюртын «Лыдӟиськом Степан Широбоковез» («Читаем Степана Широбокова») вожвылъяськон ортчытӥзы. Таӵе ужрад дэбесъёс нырысьсэ радъязы. Со «Книжкина неделя» улсын но гожъясьлэн вордӥськем дырысеныз 110 ар тырмонлы сӥзьыса ортчиз. Со сярысь ивортодэтъя «Удмуртия» агентстволэн корреспондентэзлы радъясез, лыдӟетъюртысь шаертодонъя ёзэтысь валтӥсь библиотекарь Галина Ложкина вераз. Вожвылъяськонэ Дэбес ёросысь школаысын но политехникумын дышетскисьёс арлыдъя куинь категориосъя пыриськизы: 6-10 аресъемъёс, 11-15 аресъемъёс но 16-21 аресъемъёс. Соослы куинь пӧртэм номинациос ӵектэмын вал: «Лучший исполнитель стихов», «Лучший чтец прозы», «Лучшая постановка». Но, кызьы пусйиз Галина Ложкина, ваньзы ик кылбур лыдӟыны мылкыд каризы. « Ваньмыз 31 пыриськись вал, ваньмыз одӥг номинацие пыриськизы. <…> Лыдӟизы пӧртэм кылбуръёссэ: "Кама-камушка", "Май сяськая", "Тонэ возьмасько", "Куке мынӥсько мон вордскем шаертӥм", "Тюрагай", "Италмас" но мукетъёссэ. Тросэз лыдӟизы ӟуч кылын "Мать"  кылбурзэ» Галина Ложкина, вожвылъяськонэз радъясь Радъясьлэн верамезъя, конкурсэ туж мыло-кыдо пыриськизы. Тросэз йӧскалык дӥсьёсын вуизы. Нош куд-огез, лыктыны быгатымтэенызы, видео лэсьтыса но ыстӥзы. 6-10 аресъемъёс пӧлын вормизы: Маргарита Богатырёва (I степенё диплом), Дарья Тронина (II степенё диплом), Дарья Докучаева (III степенё диплом). 11-15 аресъемъёс пӧлын: Ирина Корепанова (I степенё диплом),  Таисия Корепанова (II степенё диплом), Александра Рябинина III степенё диплом. 16-21 аресъемъёс пӧлын: Оксана Ичетовкина (I степенё диплом),  Владислава Поздеева (II степенё диплом),  Анна Хохрякова (III степенё диплом). Вормисьёсты дипломъёсын, нош пыриськисьёсты сертификатъёсын пусйизы. Галина Ложкина верамъя, Дэбес ёросысь пиналъёс Степан Широбоковлэн творчествоеныз умой тодмо, уго дышетӥсьёс со пумысен туж тыршо. « Ёрос газетын но статьяос потыло, кылсярысь, котырес лыдпусэзлы, «Байгурезь» ватсэтын трос ивортодэт потэ, милям библиотекаямы но, ортчыло шаертодонъя урокъёс классной часъёсын. Собере библиотекаын Степан Широбоковлы сӥзем шаертодонъя сэрег радъямын. Отын экскурсиос ортчытъяськом » Галина Ложкина, вожвылъяськонэз радъясь Нялтас вераса, Степан Широбоков вордскем дырысен 110 ар тырмонлы сӥзьыса, Дэбесын ар ӵоже эшшо ужрадвожвылъяськон но мукетъёссэ. Нош йылпумъялозы «Поэт, человек, гражданин» научно-практической конференциен, отчы мукет ёросъёсысь пиналъёс но пыриськыны быгатозы. Тодэ вайытом, 2021-тӥ арын Степан Широбоков нимо «Дэбес уӵы» ёрос литература премия понна вожвылъяськонэ оглом 14 адями пыриськиз.  Удмуртиысь калык кылбурчи Степан Широбоков 1912-т арын 18-тӥ толсуре туала Шаркан ёросысь Вортча Починка гуртын вордскиз. Дэбесын педтехникумын дышетскиз, гурт школаын ужаз. Быдӟым тылож бере Дэбесысь роноен кивалтӥз. Соин ик дэбесъёс кылбурчиез котьку но асьсэлэн карылӥзы но данъязы.  Тегъёс: Дэбес лыдӟиськонни Удмуртия пиналъёс вожвылъяськон гожъясьёс  